HU
L 49/38
Az Európai Unió Hivatalos Lapja
2023.2.16.
AZ EGT VEGYES BIZOTTSÁG 17/2020 HATÁROZATA (2020. február 7.) az Európai Gazdasági Térségről szóló megállapodás IX. mellékletének (Pénzügyi szolgáltatások) módosításáról [2023/295]
AZ EGT VEGYES BIZOTTSÁG,
tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére, mivel: (1)
Az (EU) 2016/2070 végrehajtási rendeletnek a 2013/36/EU európai parlamenti és tanácsi irányelv 78. cikkének (2) bekezdésében említett adatszolgáltatás céljára az Unióban alkalmazandó benchmarkportfóliók, adatszolgáltatási táblák és adatszolgáltatási útmutatók tekintetében történő módosításáról szóló, 2019. február 15-i (EU) 2019/439 bizottsági végrehajtási rendeletet (1) bele kell foglalni az EGT-megállapodásba.
(2)
Az illetékes hatóságok által a 2013/36/EU európai parlamenti és tanácsi irányelvnek megfelelően nyilvánosságra hozandó információk formátuma, szerkezete, tartalma és éves nyilvánosságrahozatali időpontja tekintetében végrehajtás-technikai standardok megállapításáról szóló 650/2014/EU végrehajtási rendelet módosításáról szóló, 2019. május 28-i (EU) 2019/912 bizottsági végrehajtási rendeletet (2) bele kell foglalni az EGT-megállapodásba.
(3)
A 2014/908/EU végrehajtási határozatnak a kitettségek 575/2013/EU európai parlamenti és tanácsi rendelet szerinti kezelése szempontjából egyenértékűnek tekintett felügyeleti és szabályozási követelményekkel rendelkező harmadik országok és területek jegyzékei tekintetében történő módosításáról szóló, 2019.
március 29-i (EU) 2019/536 bizottsági végrehajtási határozatot (3) bele kell foglalni az EGT-megállapodásba.
(4)
Az EGT-megállapodás IX. mellékletét ezért ennek megfelelően módosítani kell,
ELFOGADTA EZT A HATÁROZATOT:
1. cikk Az EGT-megállapodás IX. melléklete a következőképpen módosul: 1.
A 14at. pont (2014/908/EU bizottsági végrehajtási határozat) a következő franciabekezdéssel egészül ki: „—
32019 D 0536: A Bizottság (EU) 2019/536 végrehajtási határozata (2019. március 29.)
(HL L 92., 2019.4.1., 3. o.).”
2.
A 14j. pont (650/2014/EU bizottsági végrehajtási rendelet) a következő szöveggel egészül ki: „ , módosította: –
32019 R 0912: A Bizottság (EU) 2019/912 végrehajtási rendelete (2019. május 28.)
(HL L 146., 2019.6.5., 3. o.).”
3.
A 14m. pont ((EU) 2016/2070 bizottsági végrehajtási rendelet) a következő franciabekezdéssel egészül ki: „—
32019 R 0439: A Bizottság (EU) 2019/439 végrehajtási rendelete (2019. február 15.)
(HL L 90., 2019.3.29., 1. o.).”
(1) HL L 90., 2019.3.29., 1. o. (2) HL L 146., 2019.6.5., 3. o. (3) HL L 92., 2019.4.1., 3. o.